Norges Bank (arrangør)
Innledningsvis ønsket Norges Bank velkommen og presenterte agendapunktene for dagens møte. Norges Bank orienterte om markedsutviklingen i Nowa siden forrige møte ble holdt i september 2020. Omsetningen i Nowa falt da Norges Bank introduserte ekstraordinære F-lån under markedsuroen i mars i 2020. Fra september økte omsetningen igjen etter at Norges Bank startet utfasingen av ekstraordinære F-lån. Omsetningen økte også noe i september i fjor under en periode med skjevfordeling i interbankmarkedet. Markedsuro i mars og skjevfordeling i september gav ingen utslag i Nowa-renten. Den har holdt seg tett på styringsrenten helt siden Norges Bank tok over som administrator 2. januar 2020. Norges Bank gav deretter en oppdatering på arbeidet med avkastningsindeks og kapitaliserte gjennomsnitt for Nowa. Formålet med produktene er at markedet skal ha en standardisert datakilde å forholde seg til i bruken av Nowa som en alternativ referanserente. Både avkastningsindeksen og kapitaliserte gjennomsnitt for 1, 3 og 6 måneder skal publiseres daglig kl 09:00 på Norges Banks datatorg og nettsider, samtidig med Nowa-renten fra dagen før. Norges Bank tar sikte på å starte publiseringen etter påske 2021. En deltaker fra Arbeidsgruppen for alternative referanserenter (ARR) kommenterte at arbeidsgruppen ser fram til publiseringen av avkastningsindeks og gjennomsnitt, og at produktene vil tilrettelegge for bruken av Nowa som alternativ referanserente. Norges Bank informerte deretter om at Norges Bank arbeider med en prosedyre for en fallback i et eventuelt scenario der Nowa opphører å eksistere. En slik prosedyre er viktig å få på plass for at Nowa kan tas i bruk som en alternativ referanserente. ARR arbeider med å etablere et OIS- marked for Nowa i norske kroner.
rammeverk. Prosedyren legger opp til at dersom det oppstår en situasjon der Nowa opphører å eksistere kan Norges Bank komme med en anbefalt fallbackrente. Dersom Norges Bank avstår å komme med en fallbackrente vil Nowa erstattes med styringsrenten. Norges Bank kan i et slikt tilfelle konsultere med brukergruppen i forkant av en eventuell anbefaling. Mot slutten av møtet var det åpent for innspill og spørsmål fra deltakerne i brukergruppen. Ingen hadde innspill og møtet ble avsluttet. Neste møte skal holdes 29. september 2021.